প্রেস বিজ্ঞপ্তিঃ সাহিত্য ও সাংবাদিকতায় সব্যসাচী ঋদ্ধিমান কৃ্তিপুরুষ, আধুনিক মননশীল সমাজ বিনির্মানে সংশপ্তক সংগঠক। বিশ্বমানবতায় শিক্ষা প্রসারে, সমাজ সংস্কারে, সাহিত্যের নবধারা সৃষ্টিতে এবং সাংবাদিকতায় সাহসী দৃপ্ত পদচারণায় যিনি ছিলেন কালোত্তীর্ণ…পুণ্যপুরুষ বিমলেন্দু বড়ুয়া। আগামী ২২ জানুয়ারি, ২০১৭, রবিবার তাঁর আকস্মিক অন্তর্ধানের দশ বছর পূর্ণ হতে চললো। এ উপলক্ষে উক্ত দিনে চট্টগ্রাম শহরের কাজির দেউড়ীস্থ এস এইচ টাওয়ার বাসায় তার পারলৌকিক চিত্ত প্রবাহের মঙ্গল কামনায় মহতি সংঘদান ও স্মরণ সভার আয়োজন করা হয়েছে। মহতি সংঘদান ও স্মরণ সভায় পূজনীয় ভিক্ষুসংঘ এবং প্রাজ্ঞ আলোচকবৃন্দ উপস্থিত থাকবেন। কর্মসূচীর মধ্যে আছে প্রয়াতের প্রতিকৃ্তিতে পুষ্পার্ঘ অর্পণ, স্মরণ সভা ও ধর্মালোচনা, মহতি সংঘদানানুষ্ঠান।